Yrittäjien sosiaaliturvan kehittäminen

Asettaminen	
	Sosiaali- ja terveysministeriö on tänään asettanut työryhmän, jonka tehtävänä on valmistella ehdotuksia yrittäjien sosiaaliturvan kehittämiseksi.	

Toimikausi	
	1.10.2008 - 31.5.2009  
Työryhmä voi tehdä erillisiä ehdotuksia myös työn kestäessä.	

Tausta	
	Suomessa on kehitetty yrittäjien lakisääteistä sosiaaliturvaa kattavammaksi kuin useammissa Euroopan Unionin jäsenmaissa ja se vastaa pääosin palkansaajien sosiaaliturvaa. Sosiaaliturvan erot liittyvät läheisesti yrittäjien erilaiseen asemaan itsenäisinä ammatinharjoittajana. Pääministeri Vanhasen I hallituksen yrittäjyyden politiikkaohjelman osana sosiaali- ja terveysministeriö asetti Yrittäjien sosiaaliturva 2004 -työryhmän selvittämään yrittäjien sosiaaliturvaa. Työryhmän mukaan laajoja ongelmia, jotka voisivat heikentää halukkuutta ryhtyä yrittäjiksi ei yrittäjien sosiaaliturvassa ole. Työryhmä esitti kuitenkin eräitä parannusehdotuksia, joista suurin osa on jo toteutettu. Parannuksia on tehty erityisesti yrittäjien työterveyshuoltoon, sairausvakuutuksen karenssipäivien pituuteen ja yrittäjän perheenjäsenen työttömyysturvaan.  

Pääministeri Matti Vanhasen II hallituksen ohjelmassa on todettu, että jatketaan edelleen yrittäjien sosiaaliturvan kehittämistä ja puutteiden korjaamista. 

Tavoitteet	
	Työryhmän tulee arvioida yrittäjien sosiaaliturvajärjestelmän puutteet ja tehdä ehdotuksia niiden korjaamiseksi.	

Tehtävä	
	Työryhmän tehtävänä on arvioida yrittäjien sosiaaliturvan kehittämistarpeita koskien muun muassa yrittäjien eläkelain soveltamisalaa, yrittäjän perheenjäsenen työttömyysturvaa, toiminimiyritysten muista poikkeavaa kohtelua verotuksessa sekä yrittäjän sairausajan turvaa sekä yrittäjäperheen lastenhoitoon liittyviä ongelmia.	

Organisointi	

			

			

	Puheenjohtaja Tarmo Pukkila, osastopäällikkö, ylijohtaja, sosiaali- ja terveysministeriö
Jäsenet:
Rauno Vanhanen, ohjelmajohtaja, työ- ja elinkeinoministeriö
Marjaana Aarnikka, kaupallinen neuvos, työ- ja elinkeinoministeriö
Heli Backman, hallitusneuvos, sosiaali- ja terveysministeriö
Sihteerit:
Harri Isokorpi, matemaatikko, sosiaali- ja terveysministeriö
Pekka Paaermaa, hallitussihteeri, sosiaali- ja terveysministeriö
 
Työryhmän tulee kutsua työhön mukaan kulloinkin käsiteltävän asian osalta asiantuntijoita sosiaali- ja terveysministeriöstä, työ- ja elinkeinoministeriöstä sekä valtiovarainministeriöstä. Työryhmän tulee myös kuulla yrittäjiä edustavia järjestöjä sekä työmarkkinajärjestöjä.

Kustannukset ja rahoitus	
	Työryhmän asettamisesta aiheutuvat menot maksetaan momentilta 33.01.01.	

	
Kansliapäällikkö	
Kari Välimäki

	
	Neuvotteleva virkamies	Minna Liuttu	

LIITTEET	
	-	

JAKELU	
	Päätöksessä mainitut
Sosiaali- ja terveysministeri Hyssälä
Erityisavustaja Tallavaara
Valtiosihteeri Savolainen
Kansliapäällikkö Välimäki
Osastopäällikkö Pukkila
Apulaisosastopäällikkö Haikarainen
Johtaja Kairisalo
HARE
VIE
Kirjaamo	

TIEDOKSI	
	Työ- ja elinkeinoministeriö               
Valtiovarainministeriö